Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Israelia lokakuusta 2015 piinanneesta väkivalta-aallosta uusi ruma näyte: -
puukotusiskussa kuoli 13-vuotias tyttö ja toinen henkilö sai vakavia vammoja.
Egyptin ulkoministeri Shukri keskustelee Ramallah'ssa -
kansainvälisistä ponnisteluista rauhanprosessin elvyttämiseksi.
Turkin Erdogan kertoo, että 11 tonnia humanitaarista apua sisältävä laiva -
on valmiina lähtemään Gazaan osana Turkin―Israelin sopimusta.
Israelia lokakuusta 2015 piinanneesta väkivalta-aallosta saatiin taas näyte.
Palestiinalaishyökkääjä tunkeutui Kirjat Arban juutalaiskylään, -
jossa hän meni sisään erääseen kotiin ja puukotti 13-vuotiasta tyttöä.
Hyökkääjä tiettävästi kuoli paikalle kiirehtineiden vartijoiden luoteihin.
Eräs vartijoista, 31-vuotias mies, sai vammoja takaa-ajon yhteydessä.
Tyttö sai useita pistohaavoja ympäri ylävartaloaan.
Hänet kiidätettiin Jerusalemiin Sha'are Tsedek -sairaalaan, -
jossa hän menehtyi vammoihinsa.
31-vuotias vartija sai luodinsirpaleita ylävartaloonsa ja jalkoihinsa.
Hänet kiidätettiin Hadassan sairaalaan Jerusalemiin. Hänen tilansa oli vakava
Kyläämme tunkeutui terroristi, voi sanoa murhaaja, -
jonka ainoa tavoite oli satuttaa ihmisiä täällä, ja niin hän teki.
Hän tuli aidan toiselta puolelta, ylitti tämän aidan -
ja meni kohti lukiota.
Onneksi oppilaat olivat lomalla.
Hän meni yhteen asuntoon ja iski siellä.
Palestiinalaisterroristi oli 17-vuotias Mohammed Taraireh.
Hän oli kotoisin Bani Na'imista, -
joka sijaitsee lähellä Kirjat Arbaa.
Egyptin ulkoministeri Shukri keskusteli Ramallah'ssa -
Lähi-idän kvartetin pian julkaistavasta raportista, -
joka käsittelee pitkään jumissa ollutta rauhanprosessia.
Shukri, joka tapasi palestiinalais- presidentti Abbasin, sanoi, -
että miehet olivat keskustelleet myös Ranskan aloitteesta, jolla yritetään -
edistää kansainvälisesti valvottua rauhanprosessia vielä tänä vuonna.
Keskustelimme ponnisteluista, joilla yritetään lopettaa konflikti, -
sekä palestiinalaisvaltion perustamisesta, -
Ranskan aloitteesta, kansainvälisen kvartetin julkaisemista tiedoista -
ja kaikista ajankohtaistapahtumista kentällä -
sekä yhteisen koordinaatiomme lujittamisen tärkeydestä.
Se on vakaata, jatkuvaa ja olennaista, sillä tämä on yhteinen intressi.
Koordinointia on korkeimmalla tasolla -
presidenttien al-Sisi ja Abbas välillä -
sekä ulkoministeritasolla -
Shukrin ja Erekatin välillä ja muuallakin.
Pidän näitä yhteyksinä tärkeinä. Toivomme, että se jatkuu ja syvenee, -
koska Egypti on palestiinalaisten pyrkimysten tärkeä tukija.
Lähi-idän kvartetissa ovat Yhdysvallat, Venäjä, Euroopan unioni ja YK.
Sen on määrä julkaista pian prosessin umpikujaa käsittelevä raportti, -
jonka odotetaan olevan erittäin kriittinen juutalaisvaltion suhteen.
USA:n vetämät neuvottelut kahdesta valtiosta kariutuivat huhtikuussa 2014.
USA:n keskittyessä marraskuisiin presidentinvaaleihin -
Ranska on yrittänyt ottaa aloitteen. Se isännöi alkukuusta kokousta, -
jolla yritettiin murtaa umpikujan yllä vellovaa apatiaa -
ja herätellä uutta diplomatiasysäystä.
Palestiinalaiset ovat olleet tyytyväisiä Ranskan aloitteeseen.
Israel on painottanut, että kansain- välinen kokous loitontaa rauhaa -
ja että toteuttamiskelpoinen sopu syntyy vain suorilla neuvotteluilla.
Sitten Sveitsiin: YK avasi kansainvälisen konferenssin, -
jonka polttopisteessä on Israelin ja palestiinalaisten rauha.
Se kokoaa kahtena päivänä Geneveen neuvottelijoita ja tutkijoita.
Edellinen, USA:n vetämä yritys luoda kahden valtion ratkaisu tyssäsi v. 2014
Palestiinalaisten neuvottelija Sha'ath sanoi konferenssipuheessaan, -
että palestiinalaiset haluavat edelleen konfliktin rauhanomaista ratkaisua, -
joka voisi toteutua joko yhden tai kahden valtion mallissa.
Emme ole luopuneet rauhanprosessista.
Kuinka voisimme? Ei ole muuta vaihtoehtoa.
Palestiinalaisia on tällä hetkellä 6,5 miljoonaa -
Palestiinan maassa, Israelissa, Länsirannassa ja Gazassa.
Ja on olemassa 6,5 miljoonaa juutalaista israelilaista, -
lähes sama määrä, sillä alueella.
Palestiinalaiset ovat maassaan. He eivät ole menossa mihinkään.
Eivätkä israelilaiset ole menossa mihinkään.
Jos he aikovat elää yhdessä, on vain kaksi vaihtoehtoa: -
joko pitää hyväksyä se, että eletään rinnakkain demokraattisessa valtiossa,
tai se, että eletään kahdessa suvereenissa valtiossa, rinta rinnan.
Sha'ath lisäsi, että ilman kansainväli- sen yhteisön ja YK:n keskeistä roolia -
rauhaa ei saavuteta.
Ilman YK:n ja kansainvälisen yhteisön keskeistä roolia -
rauhaa ei saavuteta. Se voidaan saavuttaa, -
jos kansainvälinen yhteisö vaikuttaa siihen tosissaan.
Eritoten se kiteytyy YK:n vetämiin hyvin tärkeisiin neuvotteluihin, -
jotka voivat tuoda rauhan.
Ilman sitä rauhaa on hyvin vaikea saavuttaa.
Sitten Turkin ja Israelin sovintoon: -
Israelin turvallisuusneuvoston jäsen ja opetusministeri Bennett -
moitti sopimusta, jonka Israel solmi Turkin kanssa.
Hänen mukaansa sopu olisi voitu saada aikaan myös niin, -
ettei olisi tarvinnut maksaa korvauksia Gazan saartoa uhmanneiden perheille
Juutalainen koti -hallituspuolueen johtaja, ministeri Bennett korosti, -
että maiden yhteiset turvallisuus- ja talousintressit olisivat riittäneet -
toteuttamiskelpoisen ratkaisun aikaansaamiseen -
ja että pääministeri Netanjahun sopimus oli kaukana hyvästä.
Myös Turkissa nähtiin vihanpurkauksia sopuun liittyen.
Mavi Marmara -laivueen lähetti Gazaan v. 2010 järjestö nimeltä IHH.
IHH:n aktivistit syyttivät Turkin hallintoa siitä, -
että sitä kiinnosti sovussa vain taloudellinen puoli -
eikä se kuunnellut toiveita palestiinalaisten auttamisesta.
Isäni ystävät, Mavi Marmaralla olleet, kaikki matkustajat -
yrittivät murtaa Gazan laittoman saarron.
Tässä suhteessa neuvottelutulos on meille pettymys.
Turkki ja Israel eivät tehneet mitään saarron lopettamiseksi.
Sopimus näyttää kattavan vain talouden ja päivittäiset suhteet, -
mutta se ei ole saavuttanut tavoitteita, -
ei etenkään mitä tulee Palestiinaan.
Turkin presidentti Erdogan sätti IHH-järjestöä siitä, -
että tämä kritisoi Israelin kanssa laadittua sopimusta.
Turkkilainen Daily Sabah -lehti -
kertoo Erdoganin sanoneen ramadan- paastoaterialla presidentinlinnassa, -
ettei järjestäjät olleet kysyneet häneltä lupaa etukäteen laivueelle, -
joka yritti murtaa Israelin asettaman, Hamasin hallitseman Gazan saarron.
Erdogan paljasti myös, että 11 tonnia humanitaarista apua sisältävä laiva -
on jo valmis lähtemään Gazaan ja että täten kuljetukset Turkista Gazaan -
olisivat rutiininomaisia osana Israelin―Turkin sopimusta.
Kiitos seurasta!
Voitte katsoa meitä myös netissä: tv7israelnews.com tai tv7.fi.
Palautetta voi lähettää sähköpostitse: israelnews@tv7.fi.
Ajantasaista tietoa Facebook- sivullamme TV7 Israel News.
Rukoilkaa rauhaa Israelille ja Jerusalemille!
Olen Jonathan Hessen. Hyvää illan jatkoa, huomiseen!
Suomennos: Marianne Tenetz